गोदो गोदायनिफ्रायनो बेरे मोदैखौ गगा - गुजुनायाव गुन गोनां होन्ना मानिबोदों । बिब्दिनो गोबां आयुर्वेदिक मुवाफोरजों जोंनि हादतआव गुबुन गुबुन बेरामफोरखौ फाहामथाय होनाय जायो । अक्सफर्ड इउनिभार्सिटिनि जरखाफोरा संदान्नायनि सायाव बिथा खालामनानै बेखौ फोरमान होदोंदि गगा गुजुनायाव एन्टिबायटिक मुलिफोरनिख्रुइ बेरे मोदैया गुन गोनांसिन । बिसोरो बेखौबो बुंदोंदि , जुदि गगा गुजुनाय जायोब्ला एन्टिबायटिक मुलिखौ गोसोखाङालाबानो बेनि बदलै बेरे मोदैखौ बाहायनाया साबसिन । जरखाफोरा बुंदों , बेरे मोदैयाव एन्टि बेक्टेरियेल रेजिस्ट्रेन्स गुन थामहिनबा बेक्टेरियाखौ फोजोबनो हानाय गुन थायो । अक्सफर्डनि जरखाफोरा अपार रेस्पिरेटरि ट्रेक्ट इन्फेक्सन ( इआर टिआर ) जों सोमोन्दो गोनां इनफेक्सन जानायाव बेरे मोदैया मोजां गोहोम गोनां होन्नानै सिगांनि माखासे संदान्नायफोरावबो बुंबोदों । बेनि उनाव बेरे मोदैया एन्टिबायटिक मुलिनिख्रुइ बांसिन गोहोम गोनां फोरमान जाबोदों । सरासन्स्रायै बेरे मोदैखौ गगा मोन्नाय , गुजुनाय , गारामा मान्नाय आरो गारामा सानाय बायदिफोरखौ गैया खालामनायाव गुन गोनां होन्ना मानिनाय जायो । गुबुन फार्से बेफोर जेंनानि मुलिफोरखौ बाहायखांनायनि उनाव माखासे साइड इफेक्टफोर जानो हागौ नाथाय बेरे मोदैया जेबो साइड इफेक्ट जाया । संदान्नायाव मोन्दोंदि गुजुनाया एन्टिबायटिक मुलिजों रुजुनायाव बेरे मोदैयाव 36 जौखोन्दो बांसिन फाहामथायनि गोहो थायो । 
बेरे मोदैया गगा मोन्नाय आरो गुजुनायाव मुलिनिख्रुइ गुन गोनांसिन